CELEX: 62015FA0026
Language: el
Date: 2015-11-18 00:00:00
Title: Υπόθεση F-26/15: Απόφαση του Δικαστηρίου Δημόσιας Διοίκησης (τρίτο τμήμα) της 18ης Νοεμβρίου 2015 — FH κατά Κοινοβουλίου (Υπαλληλική υπόθεση — Μόνιμοι υπάλληλοι — Αποδοχές — Αποζημίωση εγκαταστάσεως — Άρθρο 5, παράγραφος 2, του παραρτήματος VII του ΚΥΚ — Τοποθέτηση σε νέο τόπο υπηρεσίας — Άρθρο 5, παράγραφος 4, τελευταία περίοδος, του παραρτήματος VII του ΚΥΚ — Αποκλείεται η αποζημίωση εγκαταστάσεως στην περίπτωση κατά την οποία ο υπάλληλος που δικαιούται επιδόματος στέγης τοποθετείται στον τόπο όπου διαμένει η οικογένειά του — Ανάγκη εγκαταστάσεως του υπαλλήλου με την οικογένειά του στον τόπο υπηρεσίας — Χωρισμός εν τοις πράγμασι των συζύγων — Συνέπειες — Δεν εφαρμόζεται το άρθρο 5, παράγραφος 4, τελευταία περίοδος, του παραρτήματος VII του ΚΥΚ)

11.1.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 7/35
            
         Απόφαση του Δικαστηρίου Δημόσιας Διοίκησης (τρίτο τμήμα) της 18ης Νοεμβρίου 2015 — FH κατά Κοινοβουλίου
   (Υπόθεση F-26/15) (1)
   
   ((Υπαλληλική υπόθεση - Μόνιμοι υπάλληλοι - Αποδοχές - Αποζημίωση εγκαταστάσεως - Άρθρο 5, παράγραφος 2, του παραρτήματος VII του ΚΥΚ - Τοποθέτηση σε νέο τόπο υπηρεσίας - Άρθρο 5, παράγραφος 4, τελευταία περίοδος, του παραρτήματος VII του ΚΥΚ - Αποκλείεται η αποζημίωση εγκαταστάσεως στην περίπτωση κατά την οποία ο υπάλληλος που δικαιούται επιδόματος στέγης τοποθετείται στον τόπο όπου διαμένει η οικογένειά του - Ανάγκη εγκαταστάσεως του υπαλλήλου με την οικογένειά του στον τόπο υπηρεσίας - Χωρισμός εν τοις πράγμασι των συζύγων - Συνέπειες - Δεν εφαρμόζεται το άρθρο 5, παράγραφος 4, τελευταία περίοδος, του παραρτήματος VII του ΚΥΚ))
   (2016/C 007/46)
   Γλώσσα διαδικασίας: η γαλλική
   
      Διάδικοι
   
   
      Προσφεύγων: FH (εκπρόσωπος: M. Casado García-Hirschfeld, δικηγόρος)
   
      Καθού: Ευρωπαϊκό Κοινοβούλιο (εκπρόσωποι: O. Caisou-Rousseau και N. Chemai)
   
      Αντικείμενο
   
   Αίτημα ακυρώσεως της αποφάσεως περί απορρίψεως της αιτήσεως του προσφεύγοντος να του καταβληθεί η αποζημίωση εγκαταστάσεως, κατόπιν της μετακομίσεώς του από την Υεμένη στις Βρυξέλλες, όπου διαμένει η σύζυγός του, με την οποία έχει χωρίσει, καθώς και αίτημα να υποχρεωθεί το καθού να καταβάλει στον προσφεύγοντα την εν λόγω αποζημίωση εγκαταστάσεως προσαυξημένη με τόκους υπερημερίας.
   
      Διατακτικό
   
   Το Δικαστήριο Δημόσιας Διοίκησης αποφασίζει:
   
               1)
            
            
               Ακυρώνει την απόφαση της 15ης Απριλίου 2014 με την οποία το Ευρωπαϊκό Κοινοβούλιο απέρριψε την αίτηση αποζημιώσεως εγκαταστάσεως η οποία υπεβλήθη από τον FH.
            
         
               2)
            
            
               Το Ευρωπαϊκό Κοινοβούλιο υποχρεούται να καταβάλει στον FH, βάσει της αποζημιώσεως εγκαταστάσεως που του οφείλεται, ποσό αντιστοιχούν σε ένα μήνα των βασικών αποδοχών του· το ποσό αυτό αυξάνεται με τόκους υπερημερίας υπολογιζόμενους με το επιτόκιο που καθόριζε η Ευρωπαϊκή Κεντρική Τράπεζα (ΕΚΤ) για τις κύριες πράξεις αναχρηματοδοτήσεως κατά την επίμαχη χρονική περίοδο, προσαυξημένο κατά δύο μονάδες, από τις 11 Φεβρουαρίου 2014 μέχρι την ημερομηνία πραγματικής καταβολής του.
            
         
               3)
            
            
               Το Ευρωπαϊκό Κοινοβούλιο φέρει τα δικαστικά έξοδά του και καταδικάζεται στα δικαστικά έξοδα στα οποία υποβλήθηκε ο FH.
            
         
      (1)  EE C 127 της 20.4.2015, σ. 44.